Държавен вестник, бр. 10, 2011 г., стр. 32

СТР.  32	
Д Ъ Р Ж А В Е Н  В Е С Т Н И К 	
БРОЙ  10
икономически лост за намаляване на отрицател­
ното въздействие на социално-икономическите 
процеси върху околната среда.
През годината e събрана и информация за 
наличността и движението на дълготрайните 
материални активи с екологично предназначе­
ние по отчетна стойност.
Съгласно изискванията за докладване на 
Евростат през 2010 г. са попълнени и изпрате­
ни в определения срок регулярни въпросници 
на ОИСР/Евростат „Разходи за опазване на 
околната среда и приходи“ и „Данъци и такси, 
свързани с околната среда по икономически 
дейности“. 
Обхватът, развитието и резултатите от из­
следването „Водопотребление, водоснабдяване 
и канализация“ са пряко обвързани с изис­
кванията на Рамковата директива за водите. 
Чрез наблюдението се осигурява информация 
за годишния баланс на водните ресурси: водо­
вземане, водоползване и отпадъчни води.
В резултат на проведеното наблюдение за 
водоснабдяването е получена детайлна инфор­
мация за целия процес на водоползването от 
фирмите за водоснабдяване: изземването на 
водата, използването є, отвеждането и пречист­
ването на отпадъчните води. Изследването е в 
съответствие с новите изисквания в областта 
на европейската водна статистика. Попълнен и 
изпратен е и ежегодният Обединен въпросник 
на ОИСР „Вътрешни води“.
Посредством наблюдението „Общи приходи 
от данъци и такси и извършени разходи за 
битови отпадъци“ е получена детайлна инфор­
мация от общините за приходите от такси за 
битови отпадъци и изразходваните средства 
от специализираните фирми за събирането, 
транспортирането и съхранението на битовите 
отпадъци.
Изследването „Производство на опаковани 
стоки и опаковки“ се провежда в изпълне­
ние на Директива 94/62/ЕО на Европейския 
парламент и на Съвета относно опаковките 
и отпадъците от опаковки. Оценката за опа­
ковките се получава чрез комбинация на 
данни от годишното извадково наблюдение 
и изчерпателни данни за основните произ­
водители на опаковки и опаковани стоки и 
получени данни за оползотворени, рецикли­
рани и обезвредени отпадъци от опаковки от 
Изпълнителната агенция по околна среда. За 
първи път се въведе и електронен формуляр 
за събиране на информацията.
Изследването „Приходи и разходи на специ­
ализираните производители за околната среда“ 
осигури информация за приходите и разходите 
за опазване и възстановяване на околната среда 
от специализираните производители. 
Посредством наблюдение на подземните 
запаси се осигури информация за състоянието 
на доказаните запаси, вероятните запаси и ре­
сурсите от невъзстановяеми минерални ресурси 
в страната. Изследването е изчерпателно и се 
провежда с електронен въпросник. Обхваща 
стопански субекти, декларирали приходи от 
добивна дейност, и такива, които са получили 
концесии за добив и разрешения за проучване 
и търсене на подземни богатства.
През 2010 г. продължи и завърши работата 
по започналите през 2009 г. пилотни проекти 
по грант на ЕК „Сметки за разходите за околна 
среда“ и „Сметки за материалните потоци в 
икономиката“.
През 2010 г. започна работа по пилотен 
проект по грант на ЕК „Екологични данъци и 
такси“. Проектът ще приключи през юли 2011 г.
Дирекция „Мониторинг и оценка на околната 
среда“ на Изпълнителната агенция по околна 
среда към Министерството на околната среда 
и водите е изпълнила задачата „Образуване, 
оползотворяване и обезвреждане на опасни 
отпадъци по код“, съобразно характеристиките 
на изследването, включено в програмата.
НИРД, иновации и информационно общество
През 2010 г. наред с изпълнението на ре­
гулярните задачи от НСП по производство и 
разпространение на данни за НИРД бяха пре­
изчислени динамични редове с показатели за 
НИРД за 2006 и 2007 г. по новата класифика­
ция на икономическите дейности КИД – 2008. 
В рамките на пилотен проект, финансиран с 
целева субсидия от Евростат, бе разработена 
методология и проведено изследване на раз­
ходите за НИРД, финансирана от чужбина 
през 2009 г., в подробна разбивка на видовете 
чуждестранни източници на финансиране и 
по категории според географската област на 
произход на средствата (ЕС/извън ЕС).
Експерти на НСИ взеха участие в разработ­
ването на хармонизирания въпросник за про­
веждане на следващото общо за ЕС изследване 
на иновациите през периода 2008 – 2010 г. и 
подготвиха съответния национален въпросник. 
В изпълнение на Регламент (ЕО) № 808/2004 
на Европейския парламент и на Съвета от­
носно статистическите данни на Общността за 
информационното общество през 2010 г. отдел 
„НИРД, иновации и информационно общество“ 
проведе две изследвания, финансирани с це­
леви субсидии от Евростат – „Използване на 
ИКТ и е-търговия в предприятията и разходи 
и инвестиции в ИКТ“ и „Използване на ИКТ 
от домакинствата и лицата“. След направе­
ния преглед на стандартните статистически 
показатели за информационното общество 
беше направена актуализация и бяха добавени 
нови променливи за използването на ИКТ от 
домакинствата и предприятията.